
1. ÚVOD 

Školský poriadok školského internátu (ŠPŠI) je základný pedagogický dokument. Vydáva sa s cieľom zjednotenia pravidiel fungovania ŠI, postupov a zásad v ŠI. Upravuje prijatie a pobyt žiaka v ŠI, práva a povinnosti žiaka, všeobecné pravidlá, výchovné opatrenia, režim dňa, zdravotné  hygienické a bezpečnostné opatrenia, zásady stravovania a ostané podrobnosti.
ŠP ŠI vyplýva z platnej legislatívy:

· Zákon MŠ SR č. 245 / 2008 o výchove a vzdelávaní

· Vyhláška MŠ SR č. 236/2009 Z.z. o školskom internáte

· Dohovor o právach dieťaťa, 

· Metodický pokyn č. 7/2006-R  k prevencii a riešeniu šikanovania žiakov v školách a školských zariadeniach
· Zákonov, nariadení vlády, vyhlášok štátnych orgánov a POP MŠ SR. 
Obsahuje zásady a normy stanovené v tejto legislatíve, upravené na vlastné podmienky. 
2. CHARAKTERISTIKA  ŠKOLSKÉHO  INTERNÁTU

Školský internát pri Spojenej škole je školské zariadenie, ktorého súčasťou je Školský klub detí ( ŠKD ), internát pre žiakov základnej školy a špeciálnej základnej školy(ŠI ) a domov mládeže ( DM ) pre bývalých absolventov našej školy, študujúcich na stredných školách v Bratislave. Je integrálnou súčasťou plno organizovanej základnej školy s materskou školou pre deti so zrakovým postihnutím.

ŠI, ŠKD a DM (ďalej ŠI) vytvárajú podmienky pre telesný, psychický a sociálny rozvoj zrakovo postihnutých a viacnásobne postihnutých detí z Bratislavy a z celého Slovenska.

Výchovno - vzdelávacia práca v ŠI je realizovaná na základe výchovného programu, ktorý je primeraný potrebám, veku a stupňu vyspelosti žiakov.

Cieľom výchovy mimo vyučovania ( VMV ) je predovšetkým to, aby sme :

· v úzkej spolupráci so školou a rodinou využili potenciál každého dieťaťa v oblasti vzdelávania a  sebavzdelávania a vybudovali u detí základ pre celoživotné vzdelávanie. 
·  upevnili a rozvinuli získané poznatky v škole a prepojili ich s bežným každodenným životom.

· vytvorili deťom podmienky, kde môžu rozvíjať svoje individuálne schopnosti a talent, aby sme ich pestrou a pútavou záujmovou činnosťou viedli k aktívnemu využívaniu voľného času a vytvorili potrebu celoživotných záľub, koníčkov a športových aktivít.

· praktickým precvičovaním a upevňovaním samoobslužných činností, sociálnych zručností a priestorovej orientácie a samostatného pohybu umožnili deťom čo možno najmenej problémový prechod do bežného života v intaktnej populácii.

3. PRIJATIE  ŽIAKOV DO  ŠKOLSKÉHO  INTERNÁTU
Do ŠI sú automaticky prijímaní mimo bratislavskí žiaci Spojenej školy na základe žiadosti rodičov pri ich prijatí do školy. Do ŠKD sú prijímaní žiaci na základe vyplnenej žiadosti rodičom vždy na začiatku nového školského roku. Do DM sú prijímaní študenti na základe žiadosti zákonného zástupcu, prípadne samotného plnoletého študenta  do konca predchádzajúceho školského roku pre budúci školský roku.
Do ŠI môžu byť prijatí aj žiaci s trvalým pobytom v Bratislave v prípade, keď rodič nemôže zabezpečiť dieťaťu potrebnú starostlivosť, alebo na základe odborného vyšetrenia a odporúčania lekára.

Prijatím do školského internátu a oboznámením so školským internátnym poriadkom, sa žiak a zákonný zástupca zaväzuje k dodržiavaniu internátneho poriadku a režimu dňa.

4. PRÁVA  A  POVINNOSTI  ZÁKONNÉHO  ZÁSTUPCU  ŽIAKA 

       Rodič ako zákonný zástupca žiaka má právo: 
· Na včasnú informáciu o organizácii školského roka.
· Oboznámiť sa s výchovno- vzdelávacím programom ŠI a so školským poriadkom ŠI.
· Byť aktuálne informovaný o účasti svojho dieťaťa na akciách VMV, ak kolidujú s dohodnutým termínom odchodu domov.
· Na včasné oboznámenie s termínom akcií, ktoré organizuje VMV, kde deti prezentujú verejne svoje schopnosti, zručnosti a nadanie.
· Byť informovaný o správaní svojho dieťaťa a jeho pôsobení v ŠI.
· Byť informovaný o výchovných opatreniach pri porušení ŠPŠI.
· Byť okamžite informovaný o zmene zdravotného stavu a zdravotných problémoch dieťaťa.
· Na informáciu o neplnoletom dieťati a jeho návštevu v ŠI majú právo obidvaja rodičia. V prípade, že sú rozvedení.( ak súd nariadil zákaz kontaktu a podávania informácií  o dieťati niektorému z rodičov, je potrebné odovzdať kópiu tohto rozhodnutia zástupcovi riaditeľa pre VMV, alebo sociálnej pracovníčke).
· Na včasné oboznámenie s termínom akcií, ktoré organizuje VMV, kde deti prezentujú verejne svoje schopnosti, zručnosti a nadanie.
Rodič ako zákonný zástupca má povinnosť:
· Pravidelne uhrádzať poplatky v zmysle Školského zákona  č. 245 / 2008 o výchove a vzdelávaní v minimálnej hodnote za mesiac : ŠKD 3€, ŠI 7€, DM 13,28€.
· Odhlásiť dieťa zo stravy z dôvodu neprítomnosti u sociálnej pracovníčky ( od 7,30- 8,00 hod. v príslušný deň, po 8,00 hod. je možné dieťa odhlásiť len z nasledujúceho dňa).
· Informovať skupinových vychovávateľov, alebo zástupcu riaditeľa pre VMV o aktuálnom zdravotnom stave svojho dieťaťa , jeho zdravotných problémoch, špeciálnych diétach, obmedzeniach  a iných závažných skutočnostiach, ktoré by mohli mať vplyv na pobyt v ŠI. Zdravotnej sestre odovzdať vždy správu z lekárskeho vyšetrenia.

· Informovať vychovávateľa o pravidelnom užívaní liekov ,alergii na lieky a potraviny a potrebné lieky zabezpečiť dieťaťu včas a v dostatočnom množstve. 

· Lieky vždy odovzdať osobne zdravotnej sestre alebo vychovávateľovi s informáciou o čase a spôsobe užívania. Nikdy nenechávať lieky u dieťaťa v batožine.

· V prípade narastajúcich problémov vyhľadať pomoc odborného lekára na odporúčanie pracovníkov školy ( vychovávateľ, učiteľ, školský psychológ, zdravotná sestra) 
· Nahradiť škodu, ktorú žiak úmyselne, alebo z nedbanlivosti zavinil.
· Oznámiť dôvod odchodu dieťaťa z internátu  v iný deň ako v piatok, alebo v dni povinného odchodu.

· Prebrať si dieťa v deň dohodnutého  odchodu zo ŠI. 
( V prípade, že si rodič z vážneho dôvodu nemôže prevziať dieťa v dohodnutý  piatok na víkend domov, musí to oznámiť do 12,00 hod. z dôvodu zabezpečenia  stravy pre  na víkend .)
· Zabezpečiť dieťaťu stravu v dostatočnom množstve v prípade, že dieťa prichádza do internátu v nedeľu.
· Prebrať si dieťa v deň povinného odchodu najneskôr do 18,00 hod.

· Podpisom  potvrdiť ( na špeciálnom tlačive) súhlas s tým, že dieťa môže cestovať domov bez sprievodcu, aj keď to škola vzhľadom k zdravotnému stavu dieťaťa neodporúča. V prípade, že si rodič nemôže sám vyzdvihnúť dieťa zo školy a ŠI, musí včas zabezpečiť písomné poverenie pre osobu, ktorej má byť dieťa vydané. Bez písomného súhlasu zákonného zástupcu  nie je možné dieťa vyzdvihnúť.
5. PRÁVA  A  POVINNOSTI  ŽIAKOV  

      Žiak má právo:
· Využívať pridelenú dennú miestnosť a spálňu, herňu, kuchynku a ostané priestory internátu pri dodržiavaní bezpečnostných predpisov.
· Podieľať sa na realizácii voľného času a režime dňa.
· Zúčastňovať sa na všetkých akciách organizovaných  v rámci VMV.
· Byť volený do žiackej internátnej samosprávy a prostredníctvom nej podávať návrhy, pripomienky a námety ku všetkým otázkam života internátu.

·  Odísť v priebehu týždňa z internátu vždy iba na základe písomného súhlasu rodičov.

· Umiestňovať na izbách vlastné doplnky za predpokladu, že tieto nie sú v rozpore s morálkou, právnymi predpismi a nepoškodzujú majetok ŠI ani majetok spolubývajúcich.
· Ukladať si potraviny označené menom do chladničky v internátnej kuchynke , na vrátnici školy a študenti DM aj do chladničky na II. poschodí.

· Na pravidelnú  výmenu posteľnej bielizne  s prihliadnutím na organizáciu školského roku, v prípade potreby častejšie. 
· Používať v spálni so súhlasom vychovávateľa nabíjačku na mobilný telefón, vlastné rádio, notebook, ktoré vyhovujú SN a ktoré musia byť pravidelne kontrolované, tak aby nedochádzalo k rušeniu spolubývajúcich.
·  Prijímať návštevy rodinného charakteru na vrátnici školy, nie však v čase prípravy na vyučovanie a vždy so súhlasom vychovávateľa.
· Na ochranu pred všetkými formami diskriminácie alebo trestania, ktoré vyplývajú z postavenia, z činnosti, vyjadrovaných názorov alebo presvedčenia jeho rodičov, zákonných zástupcov, alebo členov rodiny.
·  Na slobodu myslenia  a náboženstva.
·  Na svoje súkromie v daných podmienkach ŠI, na súkromie svojej rodiny, domova a korešpondencie.

· Na zabezpečenie disciplíny spôsobom zlučiteľným s ľudskou dôstojnosťou žiakov.

· Na slušné správanie zo strany všetkých zamestnancov ŠI.
· Na ochranu pred duševným a telesným násilím, urážaním, zneužívaním, zanedbávaním alebo nedbanlivým zaobchádzaním, trýznením, alebo vykorisťovaním.

· Na odpočinok a voľný čas, v súlade s organizáciou skupinovej výchovnej činnosti.
· Na jedno rekreačné popoludnie v týždni ( v stredu ) vyhradené na záujmovú činnosť.

· Na slobodný výber z ponuky krúžkovej činnosti.

· Na vykonávanie osobnej hygieny každý večer sprchovaním, v prípade potreby častejšie

· Na ochranu pred narkotikami, drogami, alkoholom, psychotropnými  a návykovými látkami.

    Žiak má povinnosť:

· Dodržiavať Školský poriadok školského internátu, režim dňa, školský poriadok školy,  bezpečnostné predpisy a pokyny vychovávateľov.
· Pravidelne a systematicky sa pripravovať na vyučovanie, dodržiavať čas vyhradený na PNV od 16,00- 18,00 hod.

· Šetriť a nepoškodzovať zariadenie internátu. V prípade úmyselného poškodenia, alebo nešetrného zaobchádzania musia rodičia žiaka škodu nahradiť.
· Šetriť elektrickou energiou a  vodou.

· V zmysle čl.32 Dohovoru o právach dieťaťa, je žiak povinný vykonávať práce súvisiace s udržiavaním svojho životného prostredia. Udržiavať v čistote a poriadku spálňu (upratať izbu, ustlať posteľ), dennú miestnosť,  osobné veci, okolie internátu. Prezúvať sa a obuv ukladať do skriniek v šatni.
· Odovzdať kľúčik od skrinky na spálni pomocným vychovávateľkám, aby mohli skrinky skontrolovať, doupratovať , aby boli prístupné k veciam v prípade rýchleho transportu do nemocnice a aby bolo možné vykonať kontrolu poriadku.( U študentov DM za ich prítomnosti.)
· Odovzdať pri príchode do školy alebo internátu preukaz ZŤP, ZŤP-S na vrátnici školy.

· Rešpektovať zásady kolektívneho spolužitia, chovať sa vždy slušne a zdvorilo ku všetkým žiakom v internáte , nepoužívať verbálne ani fyzické násilie.

· Správať sa vždy slušne a zdvorilo ku všetkým zamestnancom školy a internátu.
· V jedálni sa správať slušne a dodržiavať zásady kultúrneho stolovania.

· V rámci zdravej výživy jesť päťkrát denne.

· Dodržiavať zásady osobnej hygieny, používať vhodné kozmetické prípravky, pravidelne si vymieňať spodnú bielizeň a oblečenie.

· Zúčastniť sa pravidelne v pondelok a vo štvrtok na filtri v rámci ochrany pred pedikulózou , v prípade pozitívneho zistenia  nechať si ošetriť hlavu prípravkami nato určenými.

· Byť primerane oblečený s prihliadnutím a rešpektovaním individuality žiaka.
· Riadiť sa v internáte popoludňajším programom, ktorý plánuje skupinový vychovávateľ.

· Všetkým zamestnancom školy a ŠI vykať a oslovovať ich „pán/pani, vychovávateľ(-ka)“.
· Neprinášať do ŠI cennosti a väčšie množstvo  peňazí. Ak tak žiak urobí, musí požiadať vychovávateľa o ich úschovu.

· Žiakom nie je povolené bez súhlasu vychovávateľa opustiť ŠI.

· Po večierke a v dobe nočného pokoja  zachovávať ticho a nerušiť ostatných spolubývajúcich.

· Ohlásiť službukonajúcemu vychovávateľovi ak sa žiak necíti dobre, aby ten mohol podniknúť patričné opatrenia.

· Okamžite hlásiť všetky poruchy službukonajúcemu vychovávateľovi.

     V internáte je prísne zakázané: 

· Otvárať okná, balkónové dvere, alebo s nimi akokoľvek manipulovať. Vetranie zabezpečí pedagogický dozor.
· Byť na balkóne pokiaľ nie je vychovávateľ prítomný v miestnosti.

· Liezť na ochranné bezpečnostné zábrany schodiska a parapetné dosky okien.
· Vyhadzovať z okien odpadky, fľaše , igelitové vrecká naplnené vodou a iné predmety.

· Opúšťať výchovnú skupinu bez toho, aby žiak nahlásil vychovávateľovi,  kde ide a bez jeho  súhlasu.

· Vzájomné návštevy chlapcov a dievčat na spálňach.

· Behať po chodbách a schodoch.

· Vynášať jedlo z jedálne, nosiť jedlo na spálne.

· Vo vzájomnom vzťahu medzi sebou využívať vydieranie a útlak (tzv. šikana ).
· Fajčenie, požívanie alkoholických nápojov, drog, omamných látok a zdraviu škodlivých látok a ich prechovávanie.

· Prechovávanie strelných, rezných, bodných a iných zbraní a nebezpečných predmetov.

· Manipulovanie s chemikáliami a výbušninami.

· Zasahovanie do inštalačných rozvodov akéhokoľvek druhu.

· Hranie hazardných hier.
· Obchodovanie s osobnými vecami medzi sebou navzájom.

· Poškodzovanie zariadenia školy a internátu.
6. VÝCHOVNÉ  OPATRENIA  

Za vzorné správanie a plnenie si povinností, za príkladnú reprezentáciu školy, za pomoc spolužiakom alebo zásluhy v prospech kolektívu a za významný prejav aktivity môže sa žiakovi udeliť pre posilnenie účinnosti vnútorného poriadku ŠI:
· pochvala od skupinového vychovávateľa pred výchovnou skupinou

· pochvala od zástupcu riaditeľa pre VMV

· pochvalný list  riaditeľa školy rodičom
· verejná pochvala žiaka  na slávnostnom zhromaždení školy spojená s odovzdaním vecného darčeka 
             V prípade previnenia žiaka proti vnútornému poriadku ŠI,  môže byť žiakovi podľa                                                                                      rozsahu a závažnosti priestupku udelené niektoré z výchovných opatrení:
· napomenutie skupinovým vychovávateľom
· napomenutie zástupcom riaditeľa pre VMV a oboznámenie rodičov so správaním žiaka

· napomenutie riaditeľom školy a oboznámenie rodičov so správaním žiaka

· podmienečné vylúčenie z internátu školy so skúšobnou dobou

· vylúčenie z internátu školy     
             7.    REŽIM   DŇA  
· 7,00                             budíček

· 7,00 – 7,15                  ranná hygiena
· 7,15-  7,30                   príprava do školy

· 7,30 – 7,45                  raňajky

· 7,45                             odchod do školy

· 8,00                             začiatok vyučovania

· 11,40 – 12,35- 13,30   koniec vyučovania

· 11,40- 14,00                obed + odpočinková záujmová činnosť
· 14,00 – 15,30              rekreačná činnosť

· 15,30 -  16,00             olovrant + príprava na PNV

· 16,00 – 18,00              príprava na vyučovanie

· 18,00 -  18,30              večera

· 18,30 -  19,30              záujmová činnosť     I. stupeň

· 18,30  -  20,30             záujmová činnosť     II .stupeň
· 19,30 a  20,30             večerná hygiena  I. a II. stupeň

· 20,00                           večierka I. stupeň
· 21,00                           večierka II. stupeň
                  DM pri spojenej škole internátnej  Svrčia 6 Bratislava
                                           Vnútorný    poriadok

      Domov mládeže pre zrakovo postihnutých študentov  stredných škôl v Bratislave /ďalej DM/ ,je určený pre tých študentov, ktorým vlastné školy neposkytujú internátne ubytovanie. Zabezpečuje ubytovaným študentom  výchovno -vzdelávaciu starostlivosť  v čase mimo vyučovania, ubytovanie a stravovanie.

        DM je súčasťou Spojenej školy internátnej, preto niektoré podmienky ubytovania a režimu dňa musia byť zosúladené s vnútorným poriadkom internátu a jeho organizačnými pokynmi.

        Na ubytovanie v DM nemá študent nárok. Po obdržaní písomnej žiadosti vždy na nasledujúci školský rok,  sa riaditeľ školy, alebo jeho zástupca písomne vyjadrí, či žiadosti vyhovie, alebo bude zamietnutá.
        Vedenie školy vylúči študenta z DM ak:

· o to písomne požiada zákonný zástupca študenta, alebo sám študent starší ako 18 rokov,

· ak študent prerušil, alebo ukončil štúdium,
· ak študent  alebo zákonný zástupca aj  po upozornení mešká s platbou na úhradu nákladov za ubytovanie a stravovanie,
· ak študent  závažne poruší  vnútorný poriadok DM.
                                      Práva a povinnosti ubytovaných študentov

Ubytovaní študenti majú právo:

· používať pridelenú miestnosť  s príslušenstvom a spoločné priestory internátu

· používať zmluvne dohodnuté elektrospotrebiče pre osobnú potrebu

· aktívne a dobrovoľne sa zúčastňovať na internátnom živote

· na pravidelnú výmenu posteľnej bielizne

· na poskytnutie prvej pomoci a zabezpečenie nevyhnutného lekárskeho ošetrenia

· na zabezpečenie stravy podľa dohody

· prijímať návštevy podľa osobitných pokynov a len vo vyhradených priestoroch

· podávať návrhy, námety alebo pripomienky skupinovým vychovávateľom, alebo vedeniu školy
Ubytovaní študenti sú povinní:

· dodržiavať vnútorný poriadok DM a rešpektovať pokyny pedagogických a ostatných      

zamestnancov školy

· podľa dohody platiť príspevok na úhradu nákladov za ubytovanie a stravu

· každú neprítomnosť na vyučovaní, návštevu dorastového alebo školského lekára, PN, každý odchod domov a každú inú neprítomnosť v DM hlásiť skupinovému vychovávateľovi  alebo zástupcovi riaditeľa pre VMV, alebo na vrátnici s určením pre koho je odkaz adresovaný.

· čas mimo vyučovania využívať predovšetkým na plnenie študijných povinností a na prípravu na vyučovanie

· udržiavať v poriadku a čistote pridelené izby s príslušenstvom a osobné veci

· pravidelne vymieňať posteľnú bielizeň

· dodržiavať nočný pokoj od 21,00 do 6,00 hod vzhľadom k ostatným ubytovaným žiakom

· neznečisťovať spoločné priestory internátu a jeho okolie

·  dodržiavať na vychádzkach osobitné pokyny vydané vedením školy a postupovať len v súlade s nimi

· pri odôvodnenom podozrení sa podrobiť vyšetreniu na zistenie prítomnosti alkoholu, alebo inej drogy v organizme

· šetriť vodou a  elektrickou energiou

· so zariadením internátu zaobchádzať s citom , nenásilne, predchádzať jeho poškodeniu, opotrebované alebo inak poškodené a nefunkčné zariadenie alebo iné poruchy ihneď po ich zistení nahlásiť službukonajúcemu vychovávateľovi

· dodržiavať zásady tolerancie, dobrého spolunažívania a slušného správania

· zdvorilo vystupovať voči zamestnancom školy a internátu 

· pred odchodom z izby dôkladne zavrieť okno/ nie vetrák /, zhasnúť svetlá, vypnúť všetky elektrospotrebiče a izbu uzamknúť

· pri odkladaní potravín do chladničky označiť nádobu alebo balíček s potravinami menom
Ubytovaným žiakom sa nepovoľuje:

· v izbách používať akékoľvek iné elektrické spotrebiče, ktoré nie sú zmluvne  

dohodnuté,  najmä rýchlovarné konvice, toustéry, špirály, žehličky atd.

· lepiť plagáty priamo na steny a dvere, zatĺkať klince do stien

· fajčiť v priestoroch internátu a jeho bezprostrednom okolí / na schodoch /

· donášať, uschovávať a konzumovať alkoholické nápoje a iné omamné a návykové látky, alebo prísť pod ich vplyvom do internátu

· prechovávať akékoľvek chemikálie, strelné a iné zbrane a výbušniny

· konzumovať stravu  na spálňach, v počítačovej miestnosti, pri sledovaní videa

· bez povolenia vychovávateľa si pozývať na dennú miestnosť akékoľvek návštevy
Výchovné opatrenia:

· ústna pochvala, verejná pochvala, písomná pochvala listom  rodičom a strednej škole,
· napomenutie vychovávateľom, pokarhanie zástupcom riaditeľa pre VMV /záznam do osobných spisov/, pokarhanie riaditeľom /záznam do osobných spisov, oznámenie rodičom a strednej škole/ podmienečné vylúčenie s predvolaním rodičov, okamžité vylúčenie z DM
Disciplinárny poriadok:

· Napomenutie: za bežné porušenie vnútorného poriadku DM, za nedodržiavanie hygieny ,neudržiavanie čistoty, za oneskorený príchod do DM, za rušenie nočného pokoja, za nevhodné správanie, za neplnenie si študijných povinností a pod.

· Pokarhanie :   za opakované napomenutia alebo vážne porušovanie vnútorného                      poriadku, za zvlášť hrubé , nevhodné a netolerantné správanie, za neskorý príchod do DM bez prijateľného zdôvodnenia, za odchod z DM bez súhlasu vychovávateľa.
· Pokarhanie vedením školy: pri opakovanom porušovaní vnútorného poriadku DM po predchádzajúcom pokarhaní, alebo pri závažnom porušení vnútorného poriadku.
· Podmienečné vylúčenie: za porušovanie vnútorného poriadku po predchádzajúcom pokarhaní vedením školy, alebo priamo za závažné porušenie vnútorného poriadku DM, pri preukázanej krádeži peňazí, alebo iného majetku DM a spolužiakov, pri fajčení v DM a jeho bezprostrednom okolí, pri konzumácii alkoholu alebo iných návykových látok v DM alebo pri príchode do DM pod ich vplyvom, za prechovávanie alebo rozširovanie alkoholu, alebo iných návykových látok v DM, za nedovolené opustenie DM alebo neprítomnosť v DM cez noc bez  vedomia a súhlasu vychovávateľa, za vedomé poškodenie majetku DM za zvlášť hrubé správanie k ostatným ubytovaným, alebo zamestnancom za preukázané klamstvá a podvody v súvislosti s vnútorným poriadkom DM.
· Vylúčenie z DM: pri porušovaní vnútorného poriadku DM po predchádzajúcom podmienečnom vylúčení, alebo pri veľmi závažnom porušení vnútorného poriadku, za ktoré môže byť študent podmienečne vylúčený.
Upozornenia:

· DM nezodpovedá za cennosti, peniaze v hotovosti, mobilné telefóny a iný majetok

            študentov .Študent si môže svoj majetok individuálne poistiť,
· za škody úmyselne alebo z nedbanlivosti spôsobené DM sú študenti hmotne 

zodpovední,
· pri vážnejších infekčných ochoreniach sú študenti povinní odcestovať domov,
· zakázané elektrické spotrebiče, ktoré sa pri kontrolách nájdu budú zadržané až do 

disciplinárneho vyriešenia priestupku.
Súčasťou vnútorného poriadku je denný režim a organizačné pokyny DM platné pre DM pri Spojenej škole internátnej na Svrčej 6 v Bratislave
                                           Organizačné pokyny 

                   DM pri ZŠI pri spojenej škole internátnej Svrčia 6  Bratislava

        Domov mládeže pre zrakovo postihnutých študentov stredných škôl v Bratislave /ďalej DM / má nepretržitú prevádzku s výnimkou odchodových dní a prázdnin, ktoré sú vopred oznámené, spravidla na začiatku školského roku. Počas týchto dní je internát zatvorený.

        Výchovno –vzdelávaciu prácu v DM vykonávajú pedagogickí zamestnanci, ktorí sú súčasťou Spojenej školy internátnej – skupinoví vychovávatelia a ostatní pedagogickí pracovníci. Za DM a jeho činnosť zodpovedá  zástupca riaditeľa pre VMV a riaditeľ školy.

Výchovno – vzdelávacia činnosť:

Študenti sú povinní zúčastňovať sa výchovno – vzdelávacích činností v internáte podľa pokynov skupinových vychovávateľov a podľa rozhodnutia zástupcu riaditeľa pre VMV aj na niektorých ďalších podujatiach. Do práce v záujmových útvaroch mimo DM sa zapájajú dobrovoľne podľa svojich individuálnych záujmov, pričom sú povinní zosúladiť svoju mimoškolskú činnosť s vyučovaním a s povinnou prípravou na vyučovanie./ďalej PNV/. Na návštevu záujmovej činnosti mimo DM je potrebný súhlas rodiča- zákonného zástupcu s presne stanoveným dňom a časom, v ktorom sa bude  záujmová činnosť konať.

PNV je povinná v určenom čase pre študentov 1.ročníka štvorročného štúdia. Ostatní žiaci sa na vyučovanie pripravujú individuálne, pričom na PNV využívajú predovšetkým čas určený denným režimom od 16,30 – 18,00 a od 18,30 – 21,00. Vychovávateľ môže určiť povinné štúdium aj starším študentom, ak majú slabé študijné výsledky, alebo ak o tom rozhodnú rodičia. Do 20,30 hod. majú študenti povolené študovať v dennej miestnosti, neskôr v prípade potreby v  počítačovej miestnosti maximálne do 22,00 hod, pri prísnom dodržiavaní pokynov pre počítačové pracovisko alebo na spálni. Pri štúdiu sú študenti povinní dodržiavať pokoj, ticho a nerušiť ostatných. Pri  odchode z dennej miestnosti prípadne z miestnosti s PC, je každý povinný po sebe poupratovať a dať miestnosť do pôvodného stavu. V miestnosti s PC nie je povolené konzumovať stravu. Večernú hygienu treba prispôsobiť tak, aby nerušili žiakov základnej školy. Musí byť ukončená do 21,00 . Študenti nad 18 rokov majú v stredu počas vychádzkového dňa povolené vykonávať hygienu hneď po návrate z vychádzky po 22,00 hod.

Ubytovanie:

Ubytovaní študenti sú hneď po nástupe  do internátu oboznámení s vnútorným poriadkom DM, s organizačnými pokynmi a režimom dňa. Sú poučení o zásadách bezpečnosti a ochrany zdravia v DM, oboznámení s protipožiarnymi opatreniami a s činnosťou v prípade požiaru, alebo pri iných živelných udalostiach. Študenti sú ubytovaní na izbách s príslušenstvom, ktoré sú povinní udržiavať v čistote a poriadku. Pri zistení nečistoty a neporiadku sú výchovní pracovníci oprávnení uložiť výchovné opatrenia. DM  zabezpečuje pravidelnú  výmenu posteľnej  bielizne. V izbách je zakázané lepiť plagáty, nálepky a pod. na steny a dvere, používať nepovolené elektrické spotrebiče. Akúkoľvek zistenú poruchu sú študenti povinní bez meškania oznámiť vychovávateľovi, prípadne na vrátnici školy.
 Vstup do internátu:

Na začiatku školského roku je študent povinný oboznámiť svojho vychovávateľa s rozvrhom hodín a rozvrhom mimoškolských aktivít. Študent je povinný prísť do DM a nahlásiť sa svojmu vychovávateľovi najneskôr 1,5 hod. po skončení vyučovania.

Vstup do internátu a  odchod z neho je možný len cez vrátnicu.  Každý odchod a príchod do DM je  študent povinný nahlásiť službukonajúcemu vychovávateľovi prípadne  hlavnej službe /rozpis hlavných služieb je vyvesený pri jedálni/  pomocnej vychovávateľke alebo na vrátnici a zapísať ho do zošita vychádzok na vrátnici. Ak študentovi strednej školy zrušia vyučovanie, alebo ho má skrátené a príde v dopoludňajších hodinách do DM,  je povinný oznámiť osobne svoj príchod a zapísať sa na vrátnici, ktorá upovedomí  pomocnú vychovávateľku. 

Návštevy:

Pre návštevy platia isté obmedzenia. Do internátu má vstup povolený najbližšia rodina ubytovaného študenta. Iné návštevy musí povoliť službukonajúci vychovávateľ. Ten má právo rozhodnúť, či sa návšteva uskutoční  na vrátnici ( vtedy sa nemusí návštevník zaregistrovať) alebo môže ísť na dennú miestnosť. V takom prípade sa návštevník musí zaregistrovať v knihe návštev, pričom si zodpovedný vychovávateľ prípadne študent musí návštevu osobne prevziať na vrátnici. V žiadnom prípade sa návšteva nesmie pohybovať v sektore spální. Návštevy sú povolené v čase od 13,30 – 19,30 hod. V dopoludňajších hodinách je prísne zakázané vodiť návštevy do DM.
Stravovanie:

Školská jedáleň pri Spojenej škole internátnej zabezpečuje stravovanie ubytovaným študentom stredných škôl. Študent si je povinný objednať si u vedúcej školskej jedálne stravu podľa individuálneho rozpisu najneskôr dva pracovné dni pred ukončením mesiaca. Pri odhlasovaní stravy sa musí študent riadiť nasledovnými pokynmi: v pondelok do 8,00 hod. je možné odhlásiť si stravu na pondelok a ďalšie dni , v pondelok do 12,00 hod na utorok atď. Výdaj stravy má svoje stanovené termíny, ktoré treba dodržiavať. V prípade ,že si študent v dôsledku plnenia školských povinností nemôže vybrať stravu v určenom termíne musí si dohodnúť so službukonajúcim vychovávateľom alebo priamo požiadaním v kuchyni jej odloženie .Pri neskoršom vybratí stravy mu ju pracovníci kuchyne  alebo vychovávatelia na požiadanie zohrejú.

Sprchy:

Na sprchovanie sú k dispozícii spoločné sprchy na 2. a 3. poschodí. Študenti sú povinní udržiavať sprchy v čistote. V rámci hygieny sa študenti sprchujú denne, podľa potreby i viac krát denne, ale súčasne sú povinní pritom šetriť vodou. Večernú hygienu musia študenti prispôsobiť tak, aby nerušili žiakov základnej školy. Musí byť ukončená do 21 hod. Študenti nad 18 rokov majú v stredu ( keď je vychádzkový deň ) povolené vykonávať hygienu hneď po návrate z vychádzky po 22,00 hod.

Vychádzky:

Vychádzky v DM pri spojenej škole internátnej majú svoje špecifické pravidlá, pretože DM je súčasťou internátu pre deti základnej školy.
Za vychádzkový deň sa považuje streda. Časový rozvrh vychádzok je nasledovný:

Študenti  1. ročníka                     streda od 17,00 – 19,30 hod.

Študenti  2.-3. ročníka                streda  od 17,00 – 20,50 hod.

Študenti nad 18 rokov                streda   od 17,00 – 22,00 hod.

Vzhľadom k tomu, že výdaj stravy v DM je v čase od 18,00 – 18,30 hod, musí si študent v prípade vychádzky v celom rozsahu stravu vopred odhlásiť a zabezpečiť individuálne, prípadne podľa možnosti dohodnúť si jej odloženie s vychovávateľom.

Študenti 1.ročníka si zabezpečujú nákupy cestou zo školy. Študenti vyšších ročníkov môžu na nákup využiť krátku vychádzku pred večerou, alebo po nej.

V prípade, že študent má dôvod zostať  v DM aj počas víkendu, môže sa dohodnúť so službukonajúcim vychovávateľom na vychádzke počas dňa v trvaní max. 5 hodín , pričom dodrží čas najneskoršieho príchodu do DM stanovený pre jednotlivé vekové ročníky a čas určený na vydávanie stravy.

Jedine v prípade vopred nahlásenej školskej akcie a po dohode s rodičmi je možné povoliť i dlhšiu vychádzku. Uvedené časy vychádzok môžu byť v odôvodnených prípadoch a po dohovore s rodičmi upravené.

Odchody domov:

Domov môžu študenti odchádzať na dni pracovného voľna a na prázdniny. Ak študent   cez víkend nezostáva v DM,  musí sa vo svojom záujme odhlásiť zo stavu u sociálnej pracovníčky najneskôr vo štvrtok poobede, inak mu bude účtovaná strava aj cez víkend. Ak v piatok odchádza študent domov,  je povinný (tak ako v iný deň)  prihlásiť sa po príchode zo školy u službukonajúceho vychovávateľa a nahlásiť mu osobne aktuálny odchod domov, aby tento mohol byť zaevidovaný do knihy odchodov.

Počas týždňa sú odchody domov povolené len v odôvodnených prípadoch so súhlasom rodičov a v prípade ochorenia. Chorí študenti sú povinní nahlásiť ochorenie, návštevu lekára a výsledok vyšetrenia. Študent s vysokou teplotou alebo s infekčným ochorením je do odchodu domov umiestnený v izolačnej miestnosti. Študenti nad 18 rokov nepotrebujú na odchod z DM súhlas rodičov , ale sú povinní odchod nahlásiť vychovávateľovi s uvedením miesta pobytu a času návratu.

Záverečné ustanovenia:

O ďalších  dôležitých  informáciách  a upozorneniach budú študenti priebežne informovaní prostredníctvom skupinových vychovávateľov.

Za všetky škody spôsobené úmyselne alebo nedbanlivosťou je každý študent osobne hmotne zodpovedný / napr. rozbité okná, poškodenie zariadenia, náterov /.
Pripomienky, návrhy a podnety na prácu DM môžu študenti predniesť osobne skupinovým vychovávateľom, zástupcovi riaditeľa pre VMV, alebo priamo riaditeľovi školy.

